section_heading: Radnja
paragraph_text: Tony se pridružuje Janice i Bobbyju na večeri, ali mu zasmeta kad vidi kako se Janice mirno odnosi prema nizu manjih iritacija, kao da je naizgled prevladala "temperament Sopranovih". Počne je testirati sarkastičnim komentarima o njezinu otuđenom sinu, Harpu. Nakon što Tony dobaci, "Kako se na francusko-kanadskom kaže 'Odrastao sam bez majke?'", Janice eksplodira i počne ganjati Tonyja oko stola s vilicom u ruci. Zadovoljan, Tony odlazi.